William Quaitoo

**William Agyapong Quaitoo** (ba dɔge o a la Sentɔmbare kyuu beri pie ne yeni 11, a yuoni 1966 a Akim Gyadam poɔ). O e la Ghana pɔletesean. O e la begemaale die mɛmba ko Akim Oda Gbandige, naŋ be Eastern Irigyiŋ poɔ a begemaale die ayɔpoi eŋɛ. O da e la a Deputi Minisa naŋ are ko Dagerekɔlkyɛ 2013. Ona da la a Chief executive Ɔfesa ko tere ane bombulo faŋa yeltare.

## O Nyɔvore Piiluu Ane Ganzanne Yɛlɛ
Quaitoo dɔgebo e la 11 Sentɔmbare 1966 a yi Akim Gyadam naŋ be Eastern Irigyiŋ a Ghana. O gaa la Kalpohin Primary School naŋ be Tamale, Yoo Roman Catholic Primary School naŋ be Savelugu ane Vitting Experimental Junior Secondary School naŋ be Tamale ka a zaa be a Northern Irigyiŋ Ghana poɔ. O gaa la  Ghana Secondary Technical School a te nyɛ o GCE 'O' Lɛvɛl yineŋ Takoradi ane Oda Secondary School te nyɛ o GCE 'A' Lɛvɛl naŋ be  Akim Oda. O meŋ la gaa la Galilee College naŋ be a zie na o naŋ da te nyɛ o Diploma yineŋ Agribusiness, Export ane Marketing Management. O meŋ la gaa la University of Cape Coast a te yineŋ a BSC (HONS) naŋ be Chemistry ane Diploma in Education. O meŋ la nyɛ la MBA yi University of Ghana.
## O Toma
Quaitoo piili la a o garegardi toma 2000 yuoni when a yi ba naŋ da iri o ka o e Market Development Manager ko OIC International. O da toŋ la a manager toma  a yi a toma piiluu te tɔ 2002. A 2002, ba da iri o la ka o e Programmes Manager ko Enterprise Works, Ghana poɔ, zie na o naŋ toŋ te tɔ 2006. 2006 yuoni baaroo, ba da la iri o la ka o e  Manager ko a Ghana Cocoa Board te tɔ 2012.

## Pɔletese Yɛlɛ
Quaitoo e la a wɔɔ paati mɛmba kaŋa. O na la da a palemɛte mɛmba ko Akim Oda paaloŋ. A 2020 yuoni a yi a NPP parliamentary primaries o da faa le la teŋɛ kyɛ bare a kogo ko Alexander Ackum.

## 2012 Nuuri Neɛbo
A 2012 Ghana zaa nu-neԑ baaroo poͻ, o da di la a Akim Oda Gbandige begemaale kogi ane noba 18,982 naŋ are ko 62.74% a noba zaa naŋ neԑ ba nuuri baare kyԑ ka a NDC begemaale kpamkpir-ŋmeԑrԑ Kwabena Nkansah Asare da tage noba 6,315 naŋ are ko 20.87% noba zaa naŋ neԑ ba nuuri baare, a PPP begemaale kpamkpir-ŋmeԑrԑ Kofi Asamoah-Siaw nyԑ noba 782 naŋ are ko 2.58% noba zaa naŋ neԑ ba nuuri baare, ka a NDP begemaale kpamkpir-ŋmeԑrԑ Aninakwah Joshua Kwabena meŋ tage noba 278 naŋ are ko 0.92% noba zaa naŋ neԑ ba nuuri baare, ka Baa Abora meŋ naŋ da are o yoŋ a ba poͻ Naa zaa poͻ tage noba 1,626 naŋ are ko 5.37% noba zaa naŋ neԑ ba nuuri baare a la de neԑkaŋa yoŋ meŋ naŋ da la are a begemaale kpamkpir-ŋmԑ Augustus Ennin Attafuah tage noba 1,993  naŋ are ko 6.59% noba zaa naŋ neԑ ba nuuri baaroo poͻ.

## 2016 Nuuri Neɛbo
A 2016 Ghana zaa nu-neԑ baaroo poͻ, O da la maaleŋ de la a Akim Oda Gbandige begemaale kogi ane noba 21,131 naŋ are ko 73.4% a noba zaa naŋ neԑ ba nuuri baare kyԑ ka a NDC begemaale kpamkpir-ŋmeԑrԑ Kwabena Nkansah Asare nyԑ noba 6,892 naŋ are ko 23.9% noba zaa naŋ neԑ ba nuuri baare poͻ, ka PPP begemaale kpamkpir-ŋmeԑrԑ Baa Abora nyԑ noba 599 naŋ mane 2.1% noba zaa naŋ neԑ ba nuuri baaroo poͻ ka a  CPP begemaale kpamkpir-ŋmeԑrԑ George Owusu Agyemang meŋ nyԑ noba 161 meŋ naŋ manne seŋ 0.6% a noba zaa naŋ neԑ ba nuuri baaroo poͻ.

## [[Kͻmatii|Kͻmatee]]
Quaitoo da la a Dakogizusoba a ko a Begemaaleba kaa-iribu Kͻmatii a kyaare Ganzanne yeltarre.

## O Meŋԑ Naŋ Da Bare A Dipiti Minisita Toma
A August kyuu 2017 poͻ, Quaitoo da yeli la yԑlԑ mine naŋ pukyaare ne noba naŋ be a Northern irigyin Ghana paaloŋ poͻ. A o yeliyaga poͻ "te beԑre mine [naŋ be northern Ghana], a waa kpeԑŋaa ka foo ne ba laŋe yԑlԑ. N kpԑ la be yuomo lezare ne ayopoi, N yele la Dagbani aŋa Dagomba ane a anaŋ zaa taaba. Ba e la noba yԑlԑ naŋ e kpeԑŋaa. Neԑzaa koŋ ba ŋmԑ nͻkpeԑne. ka neԑzaa yeli ka dundulo sãã la o weԑ boma, a soba na wa wuli la ka te nyԑ. Te ba taa yelzaa naŋ wuli lԑ. A be ka ba maŋ tu kyԑ de libie yi ne a gͻbenԑnte zie; lԑ ka ba erԑ wagere zaa." A o yԑlԑ ama puoriŋ, noba da yi la a gyamaa poͻ a yeli ka aseŋ ka o bare a toma a da dԑge o yelyaga na soŋ ka o ba nͻŋ noba zaa yԑlԑ. Ba naŋ da boͻle ka o bare a tomazuiŋ, A August beri lezare ne awae daare, 2017 poͻ o meŋԑ sereŋ da bare la a toma a yi o ͻfere o naŋ da e a Dipiti Minisita a ko Vͻlkͻlkya. Kennedy Osei Nyarko la da wa leԑre a o vuo.

## O Meŋɛ Nyɔvore
Quaitoo taa la pɔge aneŋ biiri banuu. O e la Christian a puoro kɔrɔ Baptist. O maŋ yeli la Nansaala, Kɔmbɔŋ, Dagbani, Hausa ane Ga.

## Sommo Yizie